

**РЕПУБЛИКА БЪЛГАРИЯ**

**Държавна агенция за бежанците**

**при Министерския съвет**

**З А П О В Е Д**

**№ РД-05-177/31.03.2025 г.**

На основание чл. 81а от Закона за държавния служител /ЗДСл/, във връзка с чл. 66, ал. 1 и ал. 2 от Наредбата за провеждане на конкурсите и подбора при мобилност на държавни служители /НПКПМДСл/,

**О П Р Е Д Е Л Я М:**

1. Длъжността „**главен експерт“ в дирекция „Международна дейност“ – 1 щ. бр.**  в Държавна агенция за бежанците при Министерския съвет /ДАБ при МС/ да бъде заета чрез преминаване на държавна служба от друга администрация по чл. 81а от Закона за държавния служител.
2. Минимални и специфични изисквания за заемане на изисквания за длъжността, предвидени в нормативни актове:
* Образователно-квалификационна степен: **бакалавър;**
* Минимален професионален опит: **не по – малко от 3 години, свързан с изпълняваната длъжност и/или ранг IV младши;**
* Длъжностно ниво от Класификатора на длъжностите в администрацията 7;
* Наименование на длъжностното ниво от КДА: Експертно ниво 3
* Професионална област – социални, стопански и правни науки; хуманитарни науки, технически науки;
* Допълнителна квалификация – английски език минимум B2, съгласно общоевропейската езикова рамка.
1. **Допълнителни изисквания:**
* Кандидатът да заема длъжност по служебно правоотношение в администрация, различна от Държавна агенция за бежанците при Министерския съвет, както и да е с изтекъл едногодишен срок на изпитване по реда на чл. 12 от ЗДСл;

**4. Документи, които се изискват:**

* Заявление до органа по назначаване за участие в подбора (свободен текст, с посочване на номер на телефон, електронна поща, адрес за кореспонденция). В заявлението изрично се упоменава дали кандидатстващият е назначен по заместване по чл. 15 от ЗДСл;
* Професионална автобиография;
* Копия от документ/ти за придобита образователно-квалификационна степен – ако дипломата на кандидата за придобито в Република България образование е след 01.01.2012 г. и е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;
* Копие от документи, удостоверяващи налично служебно правоотношение, придобит ранг на държавен служител и професионален опит, изтекъл едногодишен срок на изпитване, заемане на длъжност на пълно работно време;
* Копие на формуляр за годишна оценка от последното оценяване в същата администрация, само в случаите когато кандидатът е назначен по заместване на основание чл. 15, ал. 3 от Закона за държавния служител;
* Копие от официални документи, удостоверяващи продължителността на професионалния опит (професионалния опит се удостоверява с копия на трудова книжка и/или служебна книжка, и/или осигурителна книжка и/или официален документ на български език, доказващ извършване на дейност в чужбина);
* Копия от документ/ти и сертификат/и за допълнителна квалификация.
1. **Основни задължения за длъжността „главен експерт“:**

Съдейства за осъществаването на взаимодействието с институциите на ЕС и на международните организации по въпросите на международната закрила и в изпълнение на ангажиментите на ДАБ при МС в условията на членството на Република България в ЕС.

**6. Минимален размер на основната заплата, определена за длъжността „главен юрисконсулт“** от 1077,00 лв. – 3000,00 лв. Основният размер на заплатата за длъжността се определя в зависимост от професионалния опит на одобреният за назначаване кандидат, съгласно нормативните актове, определящи формирането на възнаграждението.

**7. Краен срок за подаване на документи:** Документите се подават лично до 10 дни от деня на публикуване на обявата в звеното по човешки ресурси на адрес гр. София, бул. „Княгиня Мария Луиза” № 114Б, от 9:00 ч. до 12:00 ч. или по електронен път на адрес: sar@saref.government.bg Телефон за контакт: 02/80 80 944.

Заявления след изтичане на срока, не се приемат.

**8. Подбор на кандидатите:**

Етапите на провеждане на подбора по мобилност са преценка на представените документи и събеседване. При наличие на повече от един кандидат, който отговаря на изискванията за заемане на длъжността, подборът се извършва от комисия в състав:

**ПРЕДСЕДАТЕЛ:**

**И**

**ЧЛЕНОВЕ:**

**1.**

**2.**

Контрола по изпълнение на заповедта възлагам на главния секретар.

За резултатите от подбора по документи кандидатите ще бъдат уведомени по електронна поща.

След приключване на процедурата комисията да изготви доклад до Председателя на ДАБ при МС с резултатите от извършения подбор.

Настоящата заповед да се сведе до знанието на директора на дирекция АПОЧР за изпълнение.

**МАРИАНА ТОШЕВА (п)**

*Председател на Държавната агенция за бежанците*

*при Министерския съвет*



1233 София, бул. „Княгиня Мария Луиза“ №114Б

Тел: 02/ 80 80 923 тел: 02/ 80 80 924 тел: 02/ 80 80 925; факс: 02/ 9559476

e-mail: sar@saref.government.bg